Hívások
VAN TUDÓS EZEN A REPÜLŐN?
AZ EGYESÜLT ÁLLAMOK LÉGTERE
Á, hozok egy kávét, ha kész vagy.
Szia, szívem! Bocsánat.
Késni fogok. Késve szálltunk fel.
Apuci?
Ó… Szia, tökmag!
Megtaláltam a kekszet.
Ó, igen?
És meg is etted?
- Mennyit? - Az összeset!
Hű, ajjaj! Anya most biztos mérges.
Csúnyán beszélt!
Oké, figyelj!
Ha rendesen eszel,
hozok neked egy egész doboz kekszet.
- Olyan nagy kekszet? - Olyan nagy kekszet.
Apuci, énekelsz majd velem?
Perry kapitány, készülünk a felszállásra.
Vettem. Köszi!
Bocsi, tökmag,
most haza kell vinnem jó sok embert a repülővel,
de felhívlak lefekvés előtt, és énekelünk, jó?
Megígéred?
Megígérem. Puszilom anyát.
- Szia! Szeretlek. - Szeretlek.
- Szia. - Szia, szívem!
- Úton vagytok? - Igen.
- Beszéltél a húgommal? - Igen. Minden rendben.
Camila vigyáz Robbie-ra, amíg dolgozom.
Szuper! Este 10-kor szállunk le Los Angelesben, éjfélre érek haza.
Írok neki üzenetet.
Jó. Hiányzol!
- Elsőosztályú jegyem van! - Basszus!
- Jól vagy? - Ezt a szart!
- Nem tudom. - Hogyhogy nem?
Megijesztesz!
- Látta a holttestemet! - Várj!
Uram, kérem, üljön le!
Valami kattant elkezdett balhézni.
Pont ez hiányzott!
Ó, majd lenyugszik.
…a holttestemet a földön.
Uram, kérem!
…kibaszott…
Le kell tennem.
Perry kapitány?
Mi a helyzet?
Van egy kis gond, kapitány.
Megint elfogyott a marha?
Nem… az egyik utasnak pánikrohama van,
és mindenkit megrémiszt.
Hogy? Miért? Mit csinál?
Azt mondja, hogy… le fogunk zuhanni.
Ajjaj! Igen, biztos a vihar miatt.
Benne lehetett a hírekben.
Igen, a hírekről beszélt.
Rich, hátramennél?
Figyelj, Phoenix felett van egy kis vihar,
pont át fogunk rajta menni. Rázós lesz, de ennyi.
Jó. Beszélnél az utasokhoz? Szerintem az segítene.
Persze. Rich is mindjárt hátramegy.
Szuper. Köszönöm.
PERRY KAPITÁNY
Halló?
- Tökmag! - Apuci!
- Hogy vagy? - Én jól, de anya a szobájában sír.
Ó… biztos elszomorította valami. Semmi baj.
Azt mondta, hogy messzire elutaztál,
és hogy most sokáig nem jössz haza.
Igen?
Azt hittem, úgy érti, hogy meghaltál.
Tessék?
Mert Lilly szülei is ezt mondták, amikor meghalt a kutyája.
- Nem. - De én tudtam.
Kapitány, felvenné az interkomot?
Kapitány!
Jó. Figyelj! Apuci nem halt meg.
Mondd anyának, hogy hívjon fel!
- Jó, szia! - Szia.
Üljön le, hölgyem!
- Mi a helyzet? - Egy pillanat!
Kapitány, néhány utas összeveszett Rich-csel,
verekedés tört ki.
Micsoda? Verekedés? De miért?
Több utas is azt mondja, hogy lezuhanunk,
és erről faggatták.
Jól van?
Beverte a fejét, ájultan fekszik.
Az egyik utas orvos, most látja el.
Értesítem a forgalomirányítást, leszállunk.
Ez jó ötlet.
Nyugalom! Minden rendben lesz.
Kapitány! A repülő, a mi járatunk van a hírekben.
Miért?
Azt írják, lezuhantunk Phoenix környékén.
Villám csapott a repülőbe, és a sivatagba zuhantunk.
Nem lehet, hogy az 503-as járat? Előttünk?
Azt mondják, a 908-as, az… az a miénk.
Az utasok kiborultak.
Én is.
Hívom az irányítást.
PERRY KAPITÁNY
Santa Fe, itt Perry kapitány a Delta Tango kilenc-nulla-nyolcról. Hallanak?
Igen. Megismételné a járatszámot?
Delta Tango kilenc-nulla-nyolc.
E-Elnézést! Az nem lehet.
De, ez a lajstromjelem.
Nem tudom, mi a fene…
Megadná a pilótaengedélyét?
Mi folyik itt?
Állítólag hamis hírek keringenek arról, hogy lezuhantunk.
Azonnal ki kell adniuk egy helyesbítő közleményt.
Santa Fe, hallanak?
Hány óra van magánál?
2115 Zulu.
Értem.
Jó. Azonnal fel kell hívnunk a légvédelmet.
A légvédelmet? Inkább a hírügynökséget!
Kérem, várjon!
Mi a fene?
WILSON TÁBORNOK
Kapitány,
itt Wilson tábornok az amerikai légierőtől.
Üdvözlöm!
Úgy tűnik, félreértés történt.
Nem, kapitány. Nincs félreértés.
- Tessék? - Kapitány,
most nagyon figyeljen arra, amit mondok!
2130 Zulu időben a repülője viharba került, belecsapott egy villám.
Ezután lezuhant Phoenixtől nyolc kilométerre.
Senki sem élte túl.
Kapitány, most találták meg a holttestét.
Tábornok,
már elnézést, de ennek semmi értelme.
A baleset öt órája történt. Nálunk.
Maguknál, a személyzetnél és az utasoknál
a következő tíz percben fog megtörténni, sajnos.
Ez… Ez valami vicc?
Mert annak elég ízléstelen.
Nem hiszi el. Hozza a felvételt!
Kapitány, sajnálom, de ezt hallania kell!
Mayday! Mayday! Itt Perry kapitány,
a Delta Tango… a Delta Tango kilenc-nulla-nyolc járatról.
Megsérült a hajtómű.
583 pozícióba. Egy, kettő, jobbra. Ismételje meg!
- Le fogunk zuhanni! - Tudom.
Jézusom! Kaya, szeretlek, szívem!
Kaya!
Kapitány. Sajnálom, hogy ezt hallania kellett.
Ez… Ez… Ez… Én és a másodpilótám volt.
Igen. A fekete doboz rögzítette.
Nem, nem, ez… ez nem…
Nincs értelme arról vitázni, hogyan lehetséges.
Megtörtént, és most maga a múltból beszél.
Ez… Elnézést,
de tényleg nem értem, mit mond.
Tudom. Tudom, megértem.
Sosem történt még ilyen.
Jó. Köszönöm a jelzést!
Még nem értük el a vihart,
most elkezdek ereszkedni, hogy elkerüljem.
Muszáj lesz leszállnom.
Nem lehet.
Elnézést, megismételné?
Nem szállhat le.
Miért nem?
Ezt én nem tudom elmagyarázni.
Odaadom valakinek, aki ért hozzá.
Tessék?
- Perry kapitány? - Igen, itt Perry kapitány.
Dr. Rachel Wheating vagyok.
A Cornell Egyetem fizikaprofesszora.
Értem.
Kvantumanomáliákat tanulmányozok.
Térjen a lényegre!
Egy… Egy pillanat!
Eddig úgy gondoltuk, hogy a multiverzum filozófiai elmélet,
és nem annyira tudományos, de ma minden megváltozott.
Ez a mostani párbeszéd közöttünk,
bizonyítja… hogy a multiverzum létezik.
Értem, ez biztos nagyon érdekes.
Épp egy másik dimenzióból beszélek magához.
Ez a dimenzió teljesen olyan, mint a magáé,
csupán egy dologban különbözik tőle: az időben.
Értem. Maga a jövőben van, én a múltban. Oké.
Siessen a magyarázattal,
mert le kell tennem ezt a gépet, mielőtt még rám törik az ajtót az utasok!
Ne szálljon le! Ez lenne a lényeg.
Az eseménynek meg kell történnie mindkét dimenzióban,
így óvhatjuk meg az univerzum integritását. Nincs kivétel.
Muszáj lezuhannia, Perry kapitány.
Oké. Ebből elég!
Beszélhetnék a tábornokkal? Szükségem lesz egy leszállópályára.
Sajnálom. Nem tud segíteni.
Mit számít, hogy megmentek-e 350 embert?
Hiszen nem is egy dimenzióban vagyunk!
Nézze, már több ilyen esetet láttam
az elmúlt hónapokban.
Minden alkalommal, amikor valaki máshogy dönt,
egy ehhez hasonló hívás miatt,
az jelentős zavart kelt az univerzum szerkezetében.
Eddig mindenki az életével fizetett ezért.
Ha életben marad az a 350 ember, akiknek amúgy meg kéne halniuk,
akkor elhiheti, kapitány,
hogy az univerzum örökre kibillen az egyensúlyából.
Hogy érti ezt?
Az elméletünk szerint az univerzum összeomlik,
minden férfi, nő és gyerek jövője,
köztük a maga családjáé is, megsemmisül.
Érti, amit mondok?
Ez az elméletük?
Azt akarja, hogy zuhanjunk le egy elmélet alapján?
A gravitáció is elmélet. Attól még igaz.
Be tudja bizonyítani?
Hogy a leszállással halálra ítélem a világot?
Nem tudom bebizonyítani.
Sajnálom. Csak hinni tud most.
Aha. Hinni, miben? Magában?
A tudományban.
Kérem, adja vissza Wilson tábornoknak a telefont! Most!
Itt vagyok.
Képzelje magát a helyembe! Lezuhanna?
Csak tartania kell az irányt.
A többi a sors dolga.
Tehát öt perc múlva belém csap egy villám?
Elméletileg.
Leteszem a gépet, bárhová is sikerül.
Mint mondtam, ezt nem engedhetem.
Várjunk!
Mi ez? Tábornok?
Kapitány?
Kapitány? Mi történik?
Miért vannak itt vadászgépek? Kapitány?
Most nem tudok beszélni.
Jim. Kérlek! Ígérd meg, hogy látom még a fiamat!
Úristen!
Jim, miért nem teszed le a géped?
Minden rendben lesz, Denise! Ígérem!
Mondd meg az utasoknak, hogy üljenek le!
Jó. Rendben.
Kapitány, a pilóták le fogják lőni,
ha irányt vált.
Azt hittem, a jövőből telefonál.
Hogy küldte ide a gépeket?
Ugyanúgy, ahogy most magával beszélek.
A forgalomirányítás kapcsolatba tud lépni az F-16-os gépekkel,
egyértelmű parancsot kaptak.
Jézusom!
- Dr. Wheating, ott van még? - Igen.
Tudományos szempontból mennyi esélyem van?
Hogy érti? Mire?
Mennyire biztos az elméletében?
Hogy a leszállással elszabadítom a világvégét.
90%-ban. Annyiban biztos.
Tehát 10% esélyem van,
hogy még láthatom a lányomat, a világ veszélyeztetése nélkül.
Ha ismerné a lányomat, megértené, hogy meg kell kockáztatnom.
Semmi esélye sincs. Senkinek sincs.
Leteszem a gépet.
Az F-16-osok lelövik, ha megpróbálja.
Remélem, ez világos.
Nem. Nem annyira biztos.
Mert a gépen ülő összes gyerek
valószínűleg mosolyogva integet a pilótáknak.
Szerintem nem lesz szívük teljesíteni a parancsot.
Arra képezték ki őket, hogy szó nélkül
teljesítsék a parancsokat.
Önnek is ezt kell tennie.
Leteszem a gépet.
Valóban?
A személyzet és az utasok érdekeit kell néznem. Ez a dolgom.
Értem. Tegye a dolgát, én is teszem az enyémet!
Rendben. Viszhall, tábornok!
Itt Perry kapitány beszél, a bal oldaláról. Jelentkezzen!
Jó.
Tudom, hogy hallja.
Tudnia kell, hogy a gépemen minden rendben van.
Nem kell lelőnie,
bármit is mondott a parancsnoka.
Pilótaként mondom, hogy tényleg minden rendben.
Most elkezdek ereszkedni.
Kérem, ne lőjön le!
Van egy kislányom. A neve Kaya.
Megígértem neki, hogy ma viszek neki kekszet.
Nem akarom megszegni az ígéretemet.
Jó. Vége.
Halló?
Tökmag.
Apuci?
Hogy vagy?
Lefeküdtem, de nem tudok elaludni.
Még mindig a repülőn vagy?
Bizony.
De most kezdek ereszkedni, ezért hívtalak fel.
- Megígértem, hogy énekelünk. - Igen.
Jó. Mehet?
Várj!
Jó. Mehet.
Candy hearts, apuci!
Igen.
Szeretlek, apuci!
A feliratot fordította: Alimuradov Dóra